Aistė Diržiūtė

Aistė Diržiūtė (g. 1991 m. spalio 18 d. Vilkaviškyje) – lietuvių aktorė, žurnalistė.

Biografija 
Tėvas – Lietuvos ritinio sporto federacijos prezidentas, motina – mokytoja. Turi vyresnį brolį.

1998–2005 m. Vilkaviškio muzikos mokykloje mokėsi groti fortepijonu. 2010 m. persikraustė į Vilnių. Jame metus studijavo muziką, įstojo į Lietuvos muzikos ir teatro akademiją. Studijuodama pasirodė keliose reklamose ir gavo mažus vaidmenis serialuose.

2015 m. filmui „Sangailės vasara“ pasirodžius Tarptautiniame Berlyno filmų festivalyje, aktorę pastebėjo kino kritikai. Tapo pirmąja lietuvių aktore, pavadinta viena iš Europos Krintančių žvaigždžių (su Maisie Williams ir Moe Dunford). 2015 m. Kino pavasaryje už vaidmenį filme „Sangailės vasara“ išrinkta geriausia aktore. Nominuota Sidabrinės gervės ir KINFO apdovanojimams.

2015 m. gegužę tapo „Body Talk“ moterų drabužių kolekcijos veidu.

2016 m. vaidino Igno Miškinio režisuotoje „Karalių pamainoje“ ir Gabrielės Urbonaitės režisuotame trumpametražiame filme „Atgal“. Abu filmai parodyti „Kino pavasaryje“.

2022 m. vedė kultūros laidą LRT radijuje. Nuo 2023 m. liepos portalo lrt.lt kultūros žurnalistė.

Feministė, LGBT šalininkė.

Filmografija

Išnašos 

Lietuvos aktoriai